cyanic-selkie/wikianc huggingface dataset:
Jaap Zijlstra
Libben en wurk
Zijlstra wenne oan de Keizersgrêft yn Amsterdam, dêr't erevangelisaasjepredikant wie by de oekumenyske stichting 'Diensten Met Belangstellenden'. Hy wie ek in bekend keunstsamler en hat galeryhâlders advisearre by de oan- en ferkeap fan skilderijen en bylden. Fierders hat er lange jierren warber west yn de kristlike auteursferiening Schrijverscontact, dêr't er oant 2013 foarsitter fan wie.
Zijlstra syn Verzamelde gedichten ferskynden yn 2010 by Utjouwerij Kok. Ek dat jier krige er de Dr. C. Rijnsdorp Priis foar syn hiele oeuvre. Hy wie lid fan de Maatskippij fan de Nederlânske Letterkunde en waard yn 2014 beneamd ta Lid yn de Oarder fan Oranje-Nassau.
Oant 8 desimber 2015 sette Jaap Zijlstra alle dagen om middennacht in gedicht op syn Facebookside. Hy stoppe dêrmei doe't er siik waard. Zijlstra stoar yn de âldens fan 82 jier.
Bibliografy
---
Seer of Sevenwaters
Ynhâld
Op 'e weromweis komt de seedraak it selskip oer it mad, en dan blykt dat Sibeal ek mei him kommunisearje kin, op in selde soarte manear as dy't se brûkt om mei Svala te praten. Ut syn gedachten makket se einlings en te'n lêsten op wat Svala siket: it stik lear dat de trije oerlibbenen brûkt hawwe om waarm te bliuwen. Dêrop geane Sibeal en Cathal werom nei de grot om it op te heljen. Werom op it strân docht bliken dat it lear Svala har oare hûd is. Hja slacht it om en feroaret dan sels ek yn in seedraak. It is dan dúdlik wat der bard is: Knut wie har yn har minsklike foarm oer it mad kommen en hie har ûntfierd, en dêrby in stripe fan har drakehûd ôfsnien dy't er om 'e hâls droech om har yn betwang te hâlden. No't se wer har drakefoarm hat, is it earste wat Svala docht de jammerjende Knut oppakke en opfrette.
Boudewijn Büchpriis
De Boudewijn Büchpriis is in jierlikske priis foar eat of immen dy't it slagget it antikwaryske boek yn it omtinken fan in grut publyk te bringen, lykas skriuwer en programmamakker Boudewijn Büch die. Inisjatyfnimmer wie Piet van Winden fan de Nederlandsche Vereniging van Antiquaren en belutsen by de Stichting Boudewijn Büch.
Sint-Fitustsjerke (Doezum)
De Sint-Fitustsjerke is de eardere herfoarme en tsjintwurdich de protestantske tsjerke fan Doezum. It noch foar in part út dowestien besteande gebou datearret út de tolfte iuw.
Skiednis
Yn it earste fearn fan de 13e iuw waard de eastlike muorre fan it skip ôfbrutsen om de tsjerke mei in bakstiennen koer langer te meitsjen. It tsjerkeskip fan dowestien waard yn de 16e iuw ôfbrutsen en op 'e nij boud mei bakstien. It skip waard nochris ferfongen troch in nij skip yn 1808, wêrby't de nije muorren grutte rûnbôgefinsters krigen. Ek it fiifsidige koer krige sokke rûnbôgefinsters, dy't by in lettere restauraasje ferfongen waarden troch rekonstruearre romaanske finsters.
Dielteken
Kompjûters
Inkeld is it nedich in ûnderskied oan te bringen tusken it Umlautteken en it dielteken. Yn dy gefallen soe de folgjende oanbefelling fan ISO/IEC JTC 1/SC 2/WG 2 folge wurde moatte:
Kleaster Wienhausen
Skiednis
It kleaster waard om 1230 hinne oan de Aller by Wienhausen stifte troch Agnes fan Landsberg. Neffens in kronyk stie der earder in pear kilometer fierder al in kleaster, dat fanwegen de sompige omjouwing nei Wienhausen ferhûze waard. Dêr is lykwols gjin bewiis fan fûn.
Beskriuwing
De abdij fan Wienhausen stiet bekend om de samling goatyske kleden út de 14e en 15e iuw, dy't alle jierren folgjend op 'e freed nei pinkster te sjen binne yn in spesjale útstalling. De kleden hawwe sawol kristlike mar ek wrâldske motiven, lykas de Tristan-leginde. De froulju dy't yn it kleaster wenje fersoargje rûnliedings.
Kleau
In kleau, ravyn of yn it Ingelsk canyon is in djippe, steile en relatyf smelle delling, dy't ornaris oer in geologyske tiidsskaal troch in wetterstream yn it lânskip útsliten is. Sadwaande streamt der oer de boaiem fan in kleau almeast in rivier of beek. De wanden oan wjerssiden fan 'e kleau binne kliffen. Mei de beneaming 'kleau' kin dêrnjonken ek in leechte tusken twa berchtoppen oantsjut wurde, sa't gauris foarkomt yn berchtmen as de Alpen, de Rocky Mountains, de Andes en de Himalaya. Kleauwen liene har treflik foar de oanlis fan keardammen foar de opwekking fan wetterkrêftenerzjy. Fierders foarmet in kleau faak de iennichste (relatyf maklik) begeanbere rûte troch in berchtme, wat him fan grut strategysk belang meitsje kin.
Ynterpunksje
Koart histoarysk oersjoch
De earste echte oanset ta it brûken fan lêstekens komt ± 200 f.Kr. út Aleksandrië. Aristophanes fan Byzantium wie bibletekaris yn de bibleteek fan Aleksandrië en yntrodusearre aksinten, oanblaastekens en sintekens: oan de ein fan in koarte sin (Gryksk = comma) sette er in punt op heale hichte; nei in langere sin (Gryksk = colon) sette er in punt op in rigel; it langste part fan de tekst (Gryksk = periodos) krige in punt boppe oan de rigel. Ynskripsjes leare ús dat de Romeinen — tusken de earste iuw foar en de twadde iuw nei Kristus — alle wurden faninoar skaten troch der punten tusken te setten. It systeem fan Aristophanes wurke nammers tige foar it Latynsk, dêr’t de minuskels (lytse letters) noch net yn bestiene.
Siddebuorren
Skiednis
Fynsten út de prehistoarje litte sjen dat yn Siddebuorren al ûngefear 4500 jier lyn minsken west hawwe en der ek wenne hawwe. Yn totaal waarden yn Siddebuorren en yn de direkte omkriten 79 foarwerpen út de Stientiid fûn, wêrfan 14 yn in striel fan ûngefear 800 meter fuortendaliks oan de súdkant fan it doarp. It toponym Hondswarf of Hanebulten by Wilderhof ferwiist mooglik nei in ferdwûn hunebêd.
De buorskip Oostwold hie yn it earstoan in eigen parochytsjerke, dy’t omtrint de fjirtjinde iuw ferdwûn is. Oan it begjin fan de njoggentjinde iuw binne oan de Oudeweg de restanten fan in grutte romanogatyske tsjerke. It eardere doarp bleau ek letter in selsstannich kerspel en hie in eigen skoaltsje oan de Veendijk.
Yn it doarp Siddebuorren ha teminsten twa boargen stien, te witten it stienhûs fan de famylje Ewens (fermeld yn 1558, Hoofdweg 91) en it lettere Ufkenshûs, dat yn 1705 sloopt waard (Hoofdweg 99). De earste wie mooglijk it stienhûs fan de haadling Heylke Johans, dat yn 1500 troch de stêd Grins ferovere waaard. Ek op in omgrêfte persiel oan de Hoofdweg 191 hat mooglik in stienhûs stien.
Utertske Heuvelrêch
It súdlike part fan de heuvelrêch is yn it jier 2003 nasjonaal park wurden. It Nasjonaal Park Utertske Heuvelrêch is sa'n 6000 ha. grut en beslacht rûchwei it part fan de heuvelrêch dat súdlik fan de sneldyk A12 leit.
Benediktus Biskop
Yn syn jeugd hâlde er in protte ta oan it hof fan kening Oswiu fan Northumbria. Doe't Benediktus 25 jier wie makke er de earste fan syn fiif beafearten nei Rome. Nei't er werom kaam wie yn Ingelân, begûn er op safolle mooglik plakken de Roomske riten yn te fieren.
Hermannsdenkmal
Arminius wie in Germaanske legeroanfierder yn de Farusslach. De slach waard útfochten troch ferskillende Germaanske stammen en trije legioenen fan de Romeinen. Nei de slach, dy't wûn waard troch de Germanen, koe Arminius it libben net hâlde. Hy waard deadien troch syn eigen minsken. Yn de 19e iuw sochten ferskillende minsken ûnder ynfloed fan de Romantyk nei nasjonale ferhalen en helden. Yn dy snuorje waard it hjoeddeistige monumint boud, wat it libbenswurk wie fan de Dútske arsjitekt en keunstner Ernst von Bandel.
Rose Carter
Lettere jierren
Nei't Jimmy Carter yn 1980 de ferkiezings foar in twadde termyn as presidint ferlern hie fan Ronald Reagan, kearden de Carters werom nei Georgia. Yn 1982 rjochten Carter en Smith dêr tegearre it Carter Center op, in non-gûvernemintele not-for-profitorganisaasje dy't him oer de hiele wrâld ynset foar de minskerjochten en it ferlichtsjen fan minsklik lijen. Sûnt is Smith lid fan 'e rie fan bestjoer fan dat ynstitút, en is se nau belutsen by it wurk dat it Carter Center docht op it mêd fan geastlike sûnenssoarch. Ek is se sûnt 1984 in earelid fan 'e Amerikaanske Psychiatryske Feriening (APA), en is se in emeritus-lid fan 'e rie fan bestjoer fan 'e Nasjonale Geastlike-Sûnenssoarchferiening (NMHA). Yn 1987 rjochte se it Rosalynn Carter Ynstitút foar Sikefersoarging (RCI) op as ûnderdiel fan 'e Súdwestlike Steatsuniversiteit fan Georgia, yn Americus, dêr't se sels har oplieding genoaten hat. Fan dit ynstitút is hja foarsitter fan 'e rie fan bestjoer. Ek sit se yn 'e rie fan bestjoer fan it Habitat for Humanity-projekt, dat as doel hat om foar de hiele minskheid betelbere wenten te bouwen.
Jean-Yves Lecastel
Libben en karriêre
Njonken syn aktearjen wie Lecastel fan 1997 oant 2007 ek efter de kamera wurksum as regisseur fan 139 pornofilms. Sa regissearre er bygelyks 5 dielen út 'e rige Weltklasse Ärsche, foar Multi Media Verlag, 15 dielen út 'e rige Debauchery, foar Diabolic Video, en 26 dielen út 'e rige Assman, foar Anabolic Video. Mar as regisseur waard er fral bekend mei de 15 dielen fan 'e Matador-searje, dy't er foar Private makke. Yn 2009 loek Lecastel him mei 44 jier út 'e pornoyndustry werom.
Alpha (film út 2018)
Plot
In dei letter of dêromtrint wurdt Keda wekker as in gier him foar in kadaver oansjocht en him pikt. De jonge hat syn ankel slim ferstûke, mar hat gin oare kar as om te besykjen en klim by de rest fan it klif del. In stjalprein soarget foar in hommels opkommende floed yn it it ravyn, en as er syn grip ferliest, falt er sadwaande yn it kolkjende wetter ynstee fan op 'e stiennen. Nei't de floed him earne útspuid hat, spalket Keda syn ferwûne skonk en giet op 'e siik nei syn heit en de oare jagers. As er it stiensteapeltsje fynt, dat se foar him opboud hawwe, kriget er foar it ferstân dat se miene dat er dea is en dat se sûnder him op hûs oan gien binne. Hy beseft dat er op 'e iene of oare manear op eigen krêft sjen moat thús te kommen ear't de strange winter ynfalt en it reizgjen ûnmooglik makket.
Op in jûn komt der in ridel grânzgjende wolven op Keda syn kampfjoer ôf, mar as de bisten Alfa sjogge, kenne se dy wer. Keda stjoert de wolf dan werom nei syn ridel en mei syn allen jouwe de wolven har ôf en litte Keda gewurde. Op eigen manneboet set Keda syn reis fuort wylst de langferwachte winter einlings ynfalt mei snie en temperatueren ûnder it friespunt. Op in beferzen mar sjocht er in ridel wolven by it kadaver fan in grut bist. Hy ken Alfa werom en draaft op him ôf, mar sakket troch it iis. Alfa ferlit de ridel om him út it wetter te helpen en bliuwt neitiid by him.
Distribúsje
Yn juny 2017 waard de film omneamd fan The Solutrean ta Alpha. De distribúsje fan 'e film waard fersoarge troch Sony Pictures Releasing, de distribúsjepoat fan Sony Pictures, dat de memme-ûndernimming fan Columbia Pictures is. Alpha iepene op 17 augustus 2018 yn 'e Amerikaanske bioskopen. Op 13 novimber 2018 kaam er út op dvd en blu-ray.
Resultaat
Alpha brocht yn 'e bioskopen yn 'e Feriene Steaten en Kanada $35,9 miljoen op, en yn alle oare lannen en territoaria $62,3 miljoen. Wrâldwiid kaam de opbringst dêrmei út op $98,2 miljoen. Ofset tsjin it budget fan $51 miljoen betsjut dat in winst fan $47,2 miljoen, hoewol't dêr de marketingkosten noch wol ôf moatte.
Fellatio
Ofjefte fan sperma
By fellatio kin de sekspartner dy't dy foarm fan seks ûndergiet, bedoeld of ûnbedoeld in orgasme krije en sperma ejakulearje. De sekspartner dy't de fellatio útfiert, kin soks seksueel opwinend fine of net. Yn pornografyske films wie it lang wizânsje dat de ûntfangende partner krekt foar it orgasme syn penis út 'e mûle fan 'e útfierende partner loek, om dan te ejakulearjen yn it gesicht fan dyselde partner. Soks hjit in facial (fan facial cumshot, "gesichtsejakulaasje"). Sûnt de 2000-er jierren is datoangeande in nije 'tradysje' ûntstien, wêrby't de partner dy't de fellatio ûndergiet, ejakulearret yn 'e mûle fan 'e partner dy't de fellatio útfiert. Dêrnei lit dy it sperma oan 'e kamera sjen en slokt it dan troch. Troch de pornofisearring fan 'e Westerske maatskippij binne sokke praktiken ek trochkrongen yn mannich in sliepkeamer.
Sûnens
Oan it trochslokken fan sperma op himsels sitte gjin sûnensrisiko's. Wol kinne troch fellatio (mei of sûnder ynnimmen fan sperma) seksueel oerdraachbere sykten oerbrocht wurde, lykas klamydia, gonorroe, herpes en AIDS, mar ek it minsklik papillomafirus en ferskate foarmen fan hepatitis. It risiko dêrop is lykwols by alle foarmen fan orale seks oanmerklik leger as by faginale of anale seks. Foarhinne miende men dat by froulju dy't yn 'e achtste en njoggende moanne fan harren swierwêzen ferkeare, de ynname fan sperma de befalling opwekje koe. Oan 1976 ta waarden froulju dy't swier wiene, dêr sadwaande foar warskôge. Tsjintwurdich is bekend dat dit net wier is.
Flodder (franchise)
De Flodders
De beide jongste bern, dochter Toet fan alve en soan Henkie fan tsien, komme minder yn byld, hoewol't wol dúdlik is dat se folslein yn it wyld opgroeie. Om't de akteurs dizze rollen gau ûntgroeiden, waarden Toet en Henkie spile troch in opienfolging fan fertolkers. Yn it gefal fan Toet wiene dat Nani Lehnhausen (1986), Mandy Negerman (1992-1993), Scarlett Heuer (1994-1995) en Djune-Ann van Asten (1998). Yn it gefal fan Henkie gie it om Horace Cohen (1986), Melle de Boer (1992-1993), Sander Swart (1994-1995) en Rogier van de Weerd (1998).
Flodder (film)
Flodder waard regissearre troch Dick Maas nei in senario dat er sels skreaun hie. De film gie op 17 desimber 1986 yn premiêre, en wûn in Gouden Keal foar bêste rezjy. De film waard makke foar in budget fan ƒ4 miljoen en loek yn 'e bioskopen 2,3 miljoen besikers.
Flodder 3
Yn Flodder 3 besykje de rike bewenners fan 'e fillawyk Zonnedael út alle macht om harren asosjale buorlju, de Flodders, út har hûs set te krijen foar't se it feest foar it 25-jierrich bestean fan Zonnedael bedjerre kinne. Trije plannen om dat foarinoar te krijen, rinne lykwols ien foar ien op 'e non. De oare bewenners krije op 't langelêst har nocht fan 'e obsesje dy't foarsitter Van Brandwijk (Alfred van den Heuvel) fan it buertkomitee foar it ferdriuwen fan 'e Flodders hat en sette him út 'e organisaasje, wêrnei't it feest ta ferieniging liedt tusken de Flodders en harren buorlju. Van Brandwijk lit it der lykwols net by sitte en besiket op 'e jûn fan it feest in tankwein mei brânstof by de filla fan 'e Flodders nei binnen te riden om dy op te blazen. Hy rekket lykwols it ferkearde hûs, wêrnei't in keatlingreäksje, feroarsake troch de feestdekoraasjes dy't alle filla's mei-inoar ferbine, derfoar soarget dat hiel Zonnedael ôfbaarnt. Utsein de filla fan 'e Flodders, dy't net fersierd wie.
Lakota (taal)
It Lakota (Ingelsk: Lakota; Lakota: Lakȟótiyapi, útspr.: [la'kˣo:tijapi]), ek noch wolris neamd ûnder de âlderwetske namme Titon (Ingelsk: Teton; Lakota: Thítȟuŋwaŋ, útspr.: ['tʰi:tˣũwã]) is de lânseigen taal fan 'e Lakota, in Yndiaansk folk fan 'e Grutte Flakten fan Noard-Amearika, dy't tegearre mei it Dakota it gruttere Sû-taalkontinuum foarmet. It Lakota wurdt noch sprutsen yn it middennoarden fan 'e Feriene Steaten en it middensuden fan Kanada, mar it hat nearne offisjele status, noch genietet it erkenning. Der binne noch mar likernôch 6.200 sprekkers.
Regear-yn-ballingskip
In regear-yn-ballingskip of regearing-yn-ballingskip is in politike organisaasje dy't úthâldt it legitime regear fan in lân te wêzen, mar dy't de macht fan in regear net op normale wize útoefenje kin en om utens ferbliuwt, yn ballingskip. Regearings-yn-ballingskip hannelje almeast yn 'e ferûnderstelling dat se ienris de kâns krije sille om werom te kearen nei it lân wêrfan't se sizze it regear te wêzen, dêr't se dan de formele macht wer útoefenje sille. It komt foar dat in regear-yn-ballingskip erkenning genietet fan (in diel fan) 'e ynternasjonale mienskip, mar it kin ek wêze dat dat net sa is. Yn it lêste gefal is der net folle ferskil tusken in regear-yn-ballingskip en in 'gewoane' opposysjegroepearring dy't ferdreaun is nei it bûtenlân. Ek de mjitte wêryn't regearings-yn-ballingskip organisearre ûnderdielen hawwe, lykas ministearjes, ferskilt sterk.
Domtsjerke fan Sankt Pölten
Hjoeddeisk gebou
It hjoeddeiske oansjen fan de domtsjerke ûntstie yn de 17e iuw. In nije brân fan 1621 makke in ferbouwing nedich, dy't yn de styl fan de iere barok plakfûn. It lêste hichtepunt yn de bouskiednis fan it doedestiidske kleaster fûn plak ûnder proast Johann Michel Führer. De heechbarokke praal fan it Stift Melk en gebouwen út de omkriten hiene grutte yndruk makke op de proast. De kleastergebouwen soene mei in twadde ferdjipping ferhege wurde en de tsjerke soe, ynklusyf de noch besteande toer, trije tuorren krije. It hiele ynterieur waard fernijd en de besteande toer waard ferhege en krige in nije bekroaning. Mar it stift rekke oan reapsein en de plannen koene net foltôge wurde.
Ynterieur
Jakob Prandtauer, Joseph Munggenast, Daniel Gran en Bartolomeo Altomonte joegen de tsjerke in barok ynterieur. De fresko's waarden foar in part troch Thomas Friedrich Gedon oanbrocht. De Roazenkrânskapel bleau lykwols orizjineel. Foar de treppen fan it alter is de trep nei de grêfkelder fan de biskoppen.
Irma (orkaan)
Irma wie in ekstreem krêftige en ferneatigjende orkaan dy't oan 'e ein fan 'e simmer fan 2017 it Karibysk Gebiet teheistere. It wie de njoggende stoarm mei in namme, de fjirde orkaan en de twadde swiere orkaan fan dat jier. Irma rjochte suver folsleine skea oan op ferskate Karibyske eilannen, wêrûnder it Nederlânsk-Frânske Sint-Marten, wylst oanbuorjende eilannen, Kuba en dielen fan Floarida swiere skea oprûnen. Yn totaal foelen der 102 deaden, wylst de skea mear as $63 miljard bedroech.
Gefolgen
Orkaan Irma rjochte suver folsleine ferwuostging oan yn dielen fan it Karibysk Gebiet, benammen op Barbûda, Sint-Marten, de Britske Famme-eilannen en de Florida Keys. Oare eilannen, te witten: Anguilla, Sint-Bartelemy, de Amerikaanske Famme-eilannen, Porto Riko, de Turks- en Kaikoseilannen en Kuba, hiene swiere skea, en itselde gou foar súdlike dielen fan it Floarida-skiereilân yn 'e Feriene Steaten. Oare dielen fan 'e steat Floarida en ek kustgebieten yn 'e steaten Georgia en Súd-Karolina (yn it bysûnder de stêden Miami en omkriten, Jacksonville, Savannah en Charleston) rûnen skea op troch de mei de orkaan mank geande stoarmfloed. Saba en Sint-Eustasius, de beide Boppewynske Eilannen dy't ta Karibysk Nederlân hearre, hiene ek tuskenbeiden skea.
Hob (mytysk wêzen)
Folkloare
Troch folkloristen wurde hobs beskôge as geasten fan 'e húshâlding, dy't it leafst by nacht aktyf wiene, as de minsken op bêd leine, sadat se sûnder gleskegnuvers har wurk dwaan koene. Neffens Katharine Briggs wiene hobs net bûn oan ien beskaat plak, mar kamen en giene se nei eigen kar.
Redmond O'Hanlon
Biografy
Yn novimber 2011 sette de VPRO útein de reissearje O'Hanlons helden. Yn dy rige fan acht ôfleveringen brocht O'Hanlon de sjogger yn de kunde mei syn helden út de 19e iuw. Op 9 maaie 2012 wûn O'Hanlons Helden de Sulveren Nipkowskiif foar it bêste telefyzjeprogramma fan it jier.
Miggesnappers
De miggesnappers (Muscicapidae) binnen in tige grutte famylje fan sjongfûgels fan de Âlde Wrâld (Jeropa, Afrika, Aazje). De "echte" miggesnappers fan dizze famylje moatte net trochinoar helle wurde mei de miggefangers fan de famylje Poliopteridae. Boppedat binne der fûgels út oare famyljes lykas de tirannen (Tyrannidae) en de monarchen (Monarchidae), dy 't yn it Frysk (en soartgelyk yn oare talen) mei 'miggesnappers" oantsjutt wurde, mar eigentlik gjin miggesnappers binne.
Jehannes (namme)
De namme ferwiist nei ien fan de bibelske persoanen mei dy namme:
Tatjana Šimić
Tatjana Šimić (Zagreb, 9 juny 1963), ek faak koartwei Tatjana neamd, is in Nederlânsk model, aktrise en sjongster fan Kroätysk komôf. Se begûn har karriêre as neakenmodel en krige mids 1980-er jierren yn Nederlân bekendheid troch har rol as dochter Kees yn 'e komeedzjefilm Flodder. Dy rol spile se ek yn 'e twa ferfolchfilms fan 'e Flodder-franchise en de tillefyzjesearje Flodder. Letter wie se aktyf as sjongster en hie se súkses mei hits as Chica Cubana en Awaka Boy. Sûnt 2000 is Tatjana benammen noch yn realitytillefyzjeprogramma's te sjen.
Karriêre
By it grutte publyk briek Tatjana yn 1986 troch mei har rol as de sletterige dochter Kees yn 'e satiryske komeedzjefilm Flodder, oer de asosjale húshâlding mei deselde namme. Dat waard in daverjend súkses, en sadwaande koe hja deselde rol op 'e nij fertolkje yn 'e ferfolchfilms Flodder in Amerika! (1992) en Flodder 3 (1995), en teffens yn 'e spin-off-tillefyzjesearje Flodder, dy't yn 1993 begûn. Oan 'e Flodder-franchise kaam yn 1997 lykwols definityf in ein troch it hommelse ferstjerren fan akteur Coen van Vrijberghe de Coningh (dy't de rol fan Johnnie Flodder spile) yn it bywêzen fan Tatjana en Stefan de Walle (soan Kees Flodder). Dêrtroch waard de lêste "nije" ôflevering yn 1998 útstjoerd, al wurdt de hiele searje (anno 2021) noch altyd geregeldwei op 'e Nederlânske en Flaamske tillefyzje werhelle.
Maartje Wortel
Wortel publisearre koarte ferhalen yn de literêre tydskriften Passionate Magazine, De Brakke Hond en De Gids. Haar collumns verschenen in NRC Next en Trouw. Maartje Wortel debutearre yn 2009 mei de ferhalebondel Dit is jouw huis by De Bezige Bij. Yn 2011 ferskynde har earste roman Half Mens, wêrfoar't se nominearre waard foar de BNG Nije Literatuerpriis. Half mens giet oer in Amerikaanske taksysjauffeur dy't in Nederlânsk famke oanrydt. Inspiraasje foar it boek helle se út in artikel oer de psychyske steurnis BIID (Body Integrity Identity Disorder). Yn 2014 ferskynde, ek by de Bezige Bij, IJstijd dy't goed ûntfongen waard. Maartje Wortel is de dochter van lytskeunstener Gerard Wortel.
Jenisej (rivier)
De Jenisej (Russysk: Енисей) is in grutte rivier yn Siberië yn Ruslân. It is mei 3.438 km kilometer (systeem Jenisej–Angara–Selenge) de fyfde rivier nei langte fan de wrâld en is part fan it grutste rivierstelsel dat yn de Arktyske Oseaan rint. De rivier is in bytsje koarter as de Mississippy, mar hat 1,5 kear de mannichte wetter. Hy ûntspringt yn Mongoalië en rint nei it noarden en komt út yn de Karasee.
Evangeelje fan Many
It is bekend dat it Evangeelje fan Many bestie út 22 dielen, elkmis neamd nei in letter fan it Arameeske alfabet. De alfde-iuwske Perzyske wittenskipper Al-Biruni, dy't de hiele tekst noch ta syn foldwaan hie, skreau dat it in "bysûnder soarte fan evangeelje" wie, dat net bot like op 'e kristlike evangeeljes, en dat de manigeeërs útholden dat harres it iennichste wiere evangeelje wie, wylst dy fan 'e kristenen de wierheid oer de messias ferdraaiden en fertsjustermoannen.
Jehannes Paulus II
Op 4 july 1958 waard hy helpbiskop fan Krakau en al op 28 septimber fan dat jier biskop. Op 13 jannewaris 1964 waard hy dêr aartsbiskop en op 26 juny 1967 kardinaal. Op 16 oktober 1978 waard hy beneamd ta paus, ûnder de namme Jehannes Paulus II. Hy wie de earste net Italjaanske paus nei in tiidrek fan 455 jier. thumb|left|400px|De lannen dy't Jehannes Paulus II besocht yn syn pontifikaat Jehannes Paulus II wie in reizgjende paus: Hy makke meiïnoar mear as 100 bûtenlânske reizen.
Sint-Martinustsjerke (Hallum)
Ynterieur
Under de flier lizze in santichtal grêfserken. Tidens de restauraasjewurksumheden kamen se foar it ljocht, mar nei't se yn kaart broch waarden ferdwûnen se wer ûnder de flier.
Drintske Aa
thumb|300px|Sicht fan 'e Kymmelsberch op 'e Drintske Aa. De Drintske Aa (Nederlânsk: Drentsche Aa) is in streamke yn de provinsjes Drinte en Grinslân. De 28 km lange stream ûntspringt op in hichte fan 16 m op it Drintsk Plato en einiget yn it Noard-Willemskanaal yn Grinslân op 0,65 m hichte. It Noard-Willemskanaal einiget wer yn 'e Lauwersmar en Waadsee.
Munster fan Bern
It Munster fan Bern (Berner Münster) is de grutste tsjerke út de lette midsiuwen fan Switserlân. De toer fan de grifformearde tsjerke is sûnt de foltôging yn de jierren 1889-1893 mei 100,6 meter de heegste fan it lân. Mei de bou fan it oan de hillige Finsintius wijde munster waard yn 1421 útein set. Sûnt de reformaasje is de goatyske tsjerke in protestantsk gebou.
Haadportaal
De 234 sânstiennen bylden fan it portaal stelle it Jongste Gerjocht foar en binne oer de hiele wrâld ferneamd. Fanwegen de loftsmoargens moasten de 47 libbensgrutte bylden yn de 20e iuw troch replika's ferfongen wurde. De orizjinele bylden steane yn it Bernisches Historisches Museum.
Aldersielenalter
Yn 1505 joech de stedsskriuwer fan Bern in Aldersielenalter foar de earme sielen fan de stêd, dat tsjintwurdich yn it Keunstmuseum fan Bern stiet.
Oargels
Yn 1982 krige it munster oan de súdlike muorre fan it koer in nij swellenêstoargel fan de firma Metzler. Op itselde plak hong yn 1450 it alderearste oargel fan it munster. De eardere tagong is yn de muorre noch sichtber. It hjoeddeiske swellenêstoargel is wat grutte en foarm oanbelanget en yn tal fan details in reproduksje fan it âlde oargel. It ynstrumint hat 14 registers op twa manualen en pedaal.
Lord of Emperors
Ynhâld
De jûns fan 'e dei fan 'e brulloft hat Gisel einlings en te'n lêsten in audiïnsje by de keizer en keizerinne, wêrby't Valerius II fertelt dat er fan doel is om in oarloch te begjinnen tsjin 'e usurpators dy't yn ôfwêzichheid fan Gisel de troan fan it keninkryk fan 'e Antae grypt hawwe. Sa wol er Batiara by it Sarantynske Ryk foegje, sadat it âlde Rhodiaanske Ryk (basearre op it Romeinske Ryk) wer ien gehiel wurdt. Dyselde jûns falt it troch omstannichheden oan Crispin ta om 'e dronken Pertennius fan Eubulus thús te bringen, in histoarikus dy't teffens de siktaris is fan Leontes, de keizerlike strategos. Yn Pertennius syn hûs falt Crispin syn each by in taffelfol papierren op in beskriuwing wêryn't Pertennius op 'e meast útsochte wize it keizerspear Valerius en Alixana swartmakket. Crispin stiet yn bestân om de man oan te jaan, mar beslút him úteinlik net mei de saak te bemuoien.
Dyselde nachts wol Scortius, de bêste weinmenner fan Sarantium, dy't riidt foar de Blauwe partij, syn mêtresse besykje, dat nimmen oars blykt te wêzen as Thenaïs, de twadde en folle jongere frou fan Plautus Bonosus. Ek hy komt fan 'e brulloft fan Carullus en Kasia, en hy ferwachtet dat Plautus nei ôfrin fan it feest nei syn twadde hûs gien is, dat er brûkt om mei jongemannen om te slaan. Mar trochdat de Bassanidyske dokter dêr no tahâldt, is Plautus Bonosus gewoan thús, mei as gefolch dat Scortius dwerseide wurdt yn syn oanstriid om Thenaïs te besykjen. Dêrop swalket er in hoart troch de stêd, om úteinlik by de wente fan Shirin, de dûnseresse fan 'e Griene partij, te bedarjen. Ympulsyf klimt er dêr troch it finster nei binnen ta, wêrnei't in petear einiget yn in aventoer by Shirin op bêd. As Scortius tsjin 'e moarnsdage har hûs ferlit, wurdt er op 'e strjitte ynsletten troch in kloft fanatike oanhingers fan 'e Griene partij, oanfierd troch Cleander Bonosus, dy't hertstochtlik fereale is op Shirin. Scortius wurdt oanfallen en rint in pear brutsen ribben en in stekwûne yn deselde side op. As Cleander lykwols foar it ferstân kriget wa't er is, bringt er de slim ferwûne weinmenner nei it twadde hûs fan syn heit ta, dêr't Rustem fan Kerakek fan bêd ôf bonsjoerd wurdt om Scortius syn libben te rêden.
Rustem fan Kerakek behannelet dy jûns yn it gebouwekompleks fan 'e Blauwe partij net inkeld Scortius, mar ek in grut tal slachtoffers fan it geweld yn 'e stêd, wêrûnder de jonge Kyros, de talintearre learling fan 'e masterkok Strumosus fan Amoria, dy't in swurdstjit fan in lulke soldaat opfongen hat om it libben syn freon Rasic te rêden. As er úteinlik te neare nacht yn it twadde hûs fan Plautus Bonosus oankomt, treft Rustem yn syn keamer in frommeske oan, dat er weromken as ien fan 'e bernleaze froulju dy't er ûndersocht hat op 'e earste deis dat er yn Sarantium pasjinten ûntfong (wêrby't er har ferteld hie dat it wierskynlik har man wie dy't ûnfruchtber wie). It docht bliken dat hja nimmen oars is as de keizerinne Alixana, dy't him freget om har foar de nacht te ferbergjen. Se fertelt him dat Elita, it tsjinstfamke dat Rustem syn bêd dielt, eins in spionne fan har is, dy't yn 'e húshâlding fan Plautus Bonosus pleatst is om 'e foarsitter fan 'e Senaat yn 'e rekken te hâlden. Alixana wit fan 'e opdracht dy't Rustem fan syn kening krigen hat om keninginne Gisel fan 'e Antae út 'e wei te romjen, en it feit dat er dêr alhiel gjin stappen ta ûndernommen hat, suggerearret foar har dat hy immen is dy't fertroud wurde kin. Rustem jout ta oan har winsken en as soldaten net folle letter it hûs trochsykje, beart er dat Alixana in hoer is dy't er op 'e strjitte oppikt hat. Om't de soldaten harren op bêd trapearre hawwe (of sa liket it teminsten foar harren), wurdt dat ferhaal leaud. Neitiid bringt Alixana de nacht troch yn Rustem syn bêd, wylst de dokter sels yn 'e stoel sliept.
Wat Rustem net wit, is dat syn froulju en bern moannen lyn al ôfset binne nei Sarantium ta. Syn jonge soan Shaski, dy't oanhelle is mei in foarm fan heldersjendheid, hat syn memmen derfan witten te oertsjûgjen dat se fuort moasten, mei't der minne dingen mei harren barre soene as se bleaune dêr't se wiene. De froulju hawwe de fortkommandant Vinaszh foar harren weintsje spand, dy't ferfeeld en ferbittere wie, en ree wie om fan alles oan te gripen as it de rûtine fan syn bestean mar trochbriek. Vinaszh en de fjouwer soldaten dy't er meinaam, wiene fan doel om ûnderweis nei Sarantium wat om har hinne te sjen en dêroer letter ferslach út te bringen oan har superieuren, mar ûnderweis wist Shaski, troch oanhâldend op har yn te praten, ek harren derfan te oertsjûgjen dat it better foar har sûnens wêze soe as se net wer weromgiene. Ier op 'e moarn nei de nacht fan opskuor berikke se einlings Sarantium. As Rustem dy moarns wekker wurdt, is Alixana al fuort, en har sil er nea wer sjen. Syn soargen wurde lykwols weinommen as frijwol daliks dêrop blykt dat syn gesin foar de doar stiet. Om tichter by syn pasjinten te wêzen en om in feiliger plak foar syn gesin te hawwen, fêstiget er him dêrnei yn it swierbewekke kompeks fan 'e Blauwe partij. Letter sille hy en syn famylje en Vinaszh en syn mannen ôfsette foar in lange seereis nei Esperana (Spanje), in lân dat fier nei it westen leit. [Yn in oar boek fan Kay, The Lions of Al-Rassan, dat iuwen letter yn Esperana spilet, wurdt suggerearre dat Rustem in foarfaar is fan haadpersoan Rodrigo Belmonte.]
The Sarantine Mosaic
Enola Gay
De twadde Amerikaanske atoombom waard troch de Bockscar op Nagasaki smiten op 9 augustus 1945.
Nije Tsjerke (Grins)
Skiednis
Mei de bou fan de Nije Tsjerke waard yn 1660 útein set. It gebou is yn de styl fan de Hollânske Renêssânse boud op in grûnplan fan in Gryksk krús en krige op de krusing fan de skepen in foar in part iepen lantearne. De romten tusken de krúsearms waarden opfolle mei tsjinstwenten. De grûn om de tsjerke, dy't earder bûten de stêd lei, waard foar dy tiid al brûkt foar it beïerdigjen fan slachtoffers fan de pest. Tsjintwurdich is it âlde tsjerkhôf in gersfjild mei âlde beammen.
Pennamityske Oarloggen
Foarskiednis
De woartel fan it konflikt tusken Pennsylvania en Konettikut leit yn 'e inoar tsjinsprekkende lânskinkings troch de Ingelske Kroan. Yn 1662 liet kening Karel II fan Ingelân de Koloanje Konettikut oprjochtsje, út grûngebiet dat al kolonisearre wie mar earder ta de koloanje Massachusetts heard hie. Konettikut omfieme neffens de hjirby ferliende oarkunde alle lân dat nei it westen ta yn it ferlingde fan it al kolonisearre gebiet lei, yn prinsipe oan 'e Stille Oseaan ta. Dêrta hearde ek de Wyomingdelling. Yn 1681 joech Karel II lykwols oan 'e quaker William Penn it rjocht om 'e koloanje Pennsylvania op te rjochtsjen, en yn 'e dêrmei mank geande oarkunde waard itselde gebiet oan Pennsylvania taparte. Dizze oerlaapjende lânrjochten diene yn 'e santjinde iuw en de earste helte fan 'e achttjinde iuw net ta de saak fanwegen de fûleindige wjerstân dy't de Yndiaanske bewenners fan 'e Wyomingdelling, de Suskehannok (Susquehannock) beaen tsjin 'e kolonisaasje fan harren lân troch de blanken, mar nei't dyselden ferslein wiene, ûntstie der in probleem.
Spaasje
Skiednis
De earste teksten út de Westerske kultuer dêr’t systematysk en konsekwint spaasjes yn brûkt waarden, kamen út Ierlân en binne fan tusken 600 en 800 nei Kristus. Om’t it Iersk folle minder besibbe is oan it Latynsk as bygelyks it Spaansk en Italjaansk, hiene de Ierske muontsen folle mear muoite mei it lêzen fan - yn spaasjeleas kontinuskrift skreaune - Latynske teksten as Spanjaarden en Italjanen. Om de Latynske teksten tagonkliker te meitsjen, begûnen se de wurdgrinzen ôf te beakenjen mei spaasjes. Dy gewoante soe him fierder fia Ingelân al gau oer hiele Jeropa ferspriede.
Tekstopmaak
Op in byldskerm, dêr’t allinnich hiele spaasjes ynlaske wurde kinne, is dit eins net goed nei te dwaan. Mei dêrtroch is it brûken tsjintwurdich foar in grut part ferfongen troch wurden kursyf of fet te meitsjen.
Tawny Peaks
Karriêre-ein
Yn 1999 hold Peaks op mei har wurk as model, stripper en lesbysk pornoaktrise, en liet se har ymplantaten fuorthelje. Neitiid ferkocht se dy by opbod op 'e merksite eBay. Ien derfan waard oanskaft troch it ynternetkasinobedriuw GoldenPalace.com foar it bedrach fan $16.766. Peaks is teminsten ien kear troud en wer skieden, en hat in bern. Hja wennet no yn Detroit, en liedt in ûnopfallend bestean as húsfrou.
Lakota Frijheidsdelegaasje
De Lakota Frijheidsdelegaasje (Ingelsk: Lakota Freedom Delegation), ek wol bekend ûnder de wat mear algemiene namme Lakota Frijheidsbeweging (Lakota Freedom Movement), is aksjegroep dy't aktyf is ûnder de Lakota-Sû (Lakota Sioux), in Yndiaansk folk fan 'e Grutte Flakten fan 'e Feriene Steaten, dat tsjintwurdich benammentlik yn 'e steaten Noard- en Súd-Dakota wennet. De beweging bestiet út in stikmannich boargerrjochte-aktivisten dy't har ynsette foar de gelykberjochtiging en maatskiplike emansipaasje fan 'e Lakota.
Baptiste Pourier
Tsjinst foar it Amerikaanske Leger
Doe't Mâl Hynder yn septimber 1877 ferriedlik fermoarde waard yn Fort Robinson, yn Nebraska, wie it Pourier dy't it stoflik omskot nei de Beaver Creek ta brocht, dêr't er it oerdroech oan 'e djipdrôven fan it opperhaad. Lange tiid bleau Pourier as ferkenner yn 'e tsjinst fan it Amerikaanske Leger, mar nei it Bloedbad fan Wounded Knee, wêrby't Amerikaanske troepen op 29 desimber 1890 ûnder barre winterske omstannichheden in grutte groep ûntwapene oanhingers fan 'e Yndiaanske geastedûnsbeweging ôfslachten, hied er syn nocht en kearde er him fan it leger ôf.
Hippolyte Taine
Bibliografy
thumb|right|Hippolyte Taine, troch [[Félix Vallotton, 1897.]]
Marije-Himelfeartkatedraal (Chur)
De Marije-Himelfeartkatedraal (Dútsk: Kathedrale St. Mariä Himmelfahrt) is de roomsk-katolike katedraal fan it bisdom Chur yn Switserlân. Njonken de katedraal stiet it biskoplike paleis.
Arsjitektuer
De katedraal troant mei it biskoplike paleis en de gebouwen fan it hôf op in rotseftich terras as in boarch boppe de binnenstêd fan Chur. By argeologysk ûndersyk op it plak binne resten fûn fan in let-Romeinsk fort út de 4e iuw. Der wurdt fanút gien dat de romeinen de unike lokaasje fan de útstekkende rots brûkt ha foar provinsjale gearkomsten.
Ynterieur
De platen dy't de mensa fan it Laurentiusalter út 1545 beklaaie foarmje de âldste keunstwurken fan de tsjerke en datearje nei alle gedachten noch út de foargonger fan de hjoeddeiske tsjerke. De platen stamme út de 8e iuw en toane flechtwurkornaminten mei bisten lykas liuwen en florale motiven en wurde as in hichtepunt fan longobardyske byldhoukeunst beskôge.
Yn it westlike travee fan it noardlike sydskip is yn in bôgefjild in net mear komplete goatyske freskosyklus. It âldste diel stamt út 1330-1340. Sintraal yn it bôgefjild stiet de krúsigiing fan Kristus. De fresko's yn it boppediel binne fragmintarysk bewarre en oanfolle mei in skets. De fresko's fan de lofter ûnderste râne binne jonger en ienfâldiger en stamme út ± 1500. It jongste fresko datearret fan nei de reformaasje (16e-17e iuw) en stelt it Jongste Gerjocht foar. Oare fresko's yn de sydskepen binne 17e-iuwsk.
Ezra Pound
Parys en Rapallo
thumb|right|350px|[[Rapallo, yn Liguerje, dêr't Pound him yn 1924 nei wenjen sette.]] It sinnige de Pounds net yn Parys. Dorothy hold net fan 'e kâlde winters, en by in diner keas immen dy't net doogde op willekeurige wize Pound út om te besykjen dea te stekken. Dat lêste ynsidint wie de drip dêr't de amer fan oerrûn. Yn 1924 ferfearen Pound en de frou nei Itaalje, dêr't se harren nei wenjen setten yn it 15.000 ynwenners tellende stedsje Rapallo, oan 'e Ligueryske kust, net fier beëasten Genua. Hja libben doedestiden grutdiels op Dorothy har ynkommen, dat oanfolle waard troch oandieledividenden fan har ynvestearrings yn bedriuwen as Colgate Palmolive.
Bern
Sa hiene Pound syn bern hiel ferskillende bernetiden en sadwaande ek hiel ferskillende kulturele eftergrûnen. Wylst Mary as lid fan 'e Dútske minderheid yn Itaalje grutbrocht waard mei mar ien pear skuon en inkeld boeken oer Jezus en de hilligen, groeide Omar op as in Ingelske gentleman yn 'e sjike Londenske wyk Kensington, oan 'e hân fan syn mondêne beppe.
Shedd Aquarium
Tydlike útstallings
Fan 2011 oant 2015 wie yn it Shedd Aquarium de útstalling Jellies te sjen, dy't ta doel hie om kwabben sjen te litten en de misferstannen omtrint dy bisten út 'e wrâld te helpen. Fan 2015 oant 2018 waard yn it Shedd Aquarium de útstalling Amphibians holden, oer amfibyen. Der wiene 40 ferskillende soarten te bewûnderjen, wêrûnder ien fan 'e grutste libbene amfibyen, de seldsume Japanske reuzesalamander. Fan 2018 ôf is as tydlike útstalling Underwater Beauty te sjen, mei hûndert ferskillende soarten fisken dy't útkeazen binne om't se der moai útsjogge.
Formule 1 yn 2021
Lewis Hamilton wie by de start fan it seizoen de ferdigenjend wrâldkampioen by de koereurs, syn team Mercedes is de regearjend wrâldkampioen by de konstrukteurs.
Klassemint by de koereurs
De top 10 klassearre auto's, krije punten, en 1 punt foar de koereur dy't de fluchste omgong riden hat yn de wedstriid (mits finisht yn de top 10).
Lviv
Habsburgske monarchy
Yn 1772 foel de stêd mei de earste dieling fan Poalen ta oan de Habsburchmonarchy. De stêd waard haadstêd fan it keninkryk Galysje en de fjirde stêd fan it lân, dat in soad folken kende. Keizer Joazef II woe lykas yn de rest fan it Ryk it Dútsk as offisjele taal trochfiere. Oant 1850 fûn it heger ûnderwiis sûnt de skoalleherfoarmings fan Maria Theresia allinne yn it Dútsk plak, itjinge foar de Poalske jongerein problematysk wie om't, lykas de poalske dichter Kazimierz Brodziński sei, se de stof allinne eigen meitsje koene troch it út de holle te learen sûnder it te begripen. Yn it midden fan de 19e iuw feroare de gearstallng fan it amtnerspersoaniel. Wylst earder 600 fan de 800 amtners Dútsk wiene, waard troch de relative autonomy fan it keninkryk Galysje fanôf 1867 al gau it Poalsk de twadde taal. No easken de Poalen in jimmeroan grutter plak op yn it amtlik apparaat fan it Weenske regear yn Galysje.
Ynterbellum
thumb|260px|left| ''Poalske FT-17 tanks by Lemberg Oan it ein fan de Earste Wrâldkriich waard op 1 novimber 1918 yn de stêd de West-Oekraynske Folksrepublyk útroppen, mar Poalen wist nei in bytiden fûle striid yn de Poalsk-Oekraynske Kriich de stêd yn hannen te krijen. Poalske troepen besetten de stêd op 21 novimber 1918. By de pogrom tsjin de joadske befolking, dy't folge op de besetting en oant 24 novimber duorre, waarden neffens berjochten fan de Amerikaanske diplomaat Henry Morgenthau 64 minsken fermoarde. In soad oare joaden waarden bestellen of rekken ferwûne. Ferantwurdlik foar de wredens wie in diel fan de Poalske ofsieren, soldaten en boargers. Oan de opskuor namen ek leden fan de joadske milysje en deserteurs út it Galisyske leger diel. Under harren slachtoffers wiene Poalske en Oekraynske ynwenners. It geweld sette de earder sa fredige ferhâldings tusken de ferskate folken en religys foar langere tiid op skerp.
Rennerdastate
Meardere kearen trede de lêste desennia fan de 15e iuw de haadling Pybo toe Brantgum tegearre mei de Brantgumer gemeente op. Yn 1504 waard hy tagelyk mei syn broer Lieuwe rekkene ûnder de eallju fan West-Dongeradiel. Pybo wenne nei alle gedachten op Rennerdastate. Ta ferdúdliking: de grutste grûnbesitter yn Brantgum yn 1511 wie Tiaerd Burmania te Ljouwert mei besit yn trije saten, oanslein foar 60 floreen; dêrnei folget de family Rennerda. Ayle Rennerden en Menne Rennerden hiene doe twa saten, wêrûnder Rennerda. Yn totaal waarden se oanslein foar 40 floreen, wylst se boppedat noch wat lân fan oaren brûkten. De Rennerda's hienen connubium mei oare aadlike familys: Rinia, Hania fan Holwert, Jaersma, Herema en Camstra. De genealogysk hânskriften jouwe ek in wapen Rennaerda ta Brantgum: "een halve adelaar met links een lelie tussen drie rozen".
Mandiraja
Mandiraja is ûnderdistrikt yn it Regintskip Banjarnegara, yn de Provinsje Midden-Java (Jawa Tengah), yn Yndoneezje.
Gold Beach
De lâning
Likernôch 400 Britske soldaten lieten it libben, wylst it tal slachtoffers op Omaha Beach folle heger lei. Hoefolle Dútske soldaten ferstoaren by de lâning op Gold Beach is net bekend.
Odo Bujwid
Biografy
Odo Bujwid waard op 30 novimber 1857 yn Vilnjûs berne as soan fan in klerk. Hy brocht dêr syn jonkheid troch. Dêrnei ferhuze de húshâlding nei Warsjau. Doe't er 15 wie waarden hy en syn twa jongere susters wees. Om syn susters te stypjen joech Bujvid priveelessen. Hy gie nei it 3e Gymnasium yn Warsjau, mar makke dy skoalle net ôf. Nei it heljen fan it Matura-eksamen gyng er yn 1879 nei de medyske fakulteit fan de Universiteit fan Warsjau.
Toledo (Spanje)
Toledo is de haadstêd fan de provinsje Toledo en de autonome regio Kastylje-La Mancha yn Spanje. De stêd leit oan in bocht fan de rivier de Taach. Toledo wie tusken 1087 en 1561 de haadstêd fan it keninkryk Kastylje en Spanje. Yn 1561 hat kening Filips II Madrid haadstêd makke. De stêd hat in lange rike skiednis en kultuer en stiet dêrom op de Wrâlderfgoedlist fan de UNESCO.
Skiednis
Nei de islamityske oermastering (712-1085) krige de stêd de namme 'Tolaitola'. Oant 1035 wie de stêd de sit fan in emir ûnder it opperbefel fan de kalyf fan Córdoba, dêrnei makke de stêd as selsstannich keninkryk ('taifa Toledo') in bloeitiid mei troch de fabrikaazje fan wapens en de side- en wolyndustry. Ek de wittenskip waard op heech nivo útoefene. De kristenen, de Mozaraben (wat 'Arabyske ûndergeskikten' of 'ûnechte Arabieren' betsjut) namen it Arabysk as taal oer. Dy taal bleau ek letter noch yn gebrûk njonken it Spaansk, oant yn 1580 de taal ferbean waard. thumb|left|250px|De reconquista fan Toledo troch Alfons VI Yn 1085 ferovere de Kastiliaanske kening Alfons VI de stêd werom op de Moaren. Yn 1087 waard de stêd de residinsje fan de keningen fan Kastylje en ek it tsjerklike sintrum fan Spanje. De nammen fan de kardinalen en aartsbiskoppen Mendoze, Jiménez, Al Bornoz e.o. binne ferbûn mei wichtige barrens yn de Spaanske skiednis út dy tiid. Sûnt de 13e iuw waard oan de machtige aartsbiskop fan Toledo de titel 'primaat fan Spanje' jûn. Dat is oant hjoed-de-dei noch it gefal. Ek yn de tiid fan de Moarske oerhearsking yn Spanje bleau de metroplyt in ynfloedryk man.
Arabyske Golfsteaten
De Arabyske Golfsteaten binne: Bachrein, de Feriene Arabyske Emiraten, Koeweit, Katar, Oman en Saûdy-Araabje. Dy lannen foarmje ek de Gearwurkingsried fan de Golf (GCC), in polityk-militêr bûnsgenoatskip, dat formeel eins de Gearwurkingsried foar de Arabyske Steaten fan de Golf hjit.
Tamar van den Dop
Tamar van den Dop (Amsterdam, 8 febrewaris 1970) is in Nederlânsk aktrise, regisseur en senarioskriuwster.
Libben en karriêre
Van den Dop studearre yn 1993 ôf oan 'e Toanielakademy Maastricht, mar wûn al yn 1991 in beskate bekendheid mei har rol yn 'e film De Provincie, wêrby't topakteurs Thom Hoffman, Pierre Bokma en Gijs Scholten van Aschat har tsjinspilers wiene. Dy rol smiet har in nominaasje foar in Gouden Keal op. Yn 2000 waard hja jitris foar dy priis nominearre foar har rol yn 'e film De Omweg. Ek spile hja mei yn 'e mei in Oscar bekroande film Karakter, út 1997. By it grutte publyk waard Van den Dop fral bekend troch har tillefyzjewurk, yn searjes as Zwarte Sneeuw, út 1996 (dêr't se in Gouden Byld mei wûn), en Wolfsbergen, út 2007. Fierders spile hja by ferskate toanielselskippen. Op dat mêd wûn hja yn 2000 in Colombina foar har rol as Hanna yn 'e foarstelling Schlemiel, en waard hja yn 2013 nominearre foar noch in Colombina foar har optreden yn Speeldrift.
Vinita Nair
Libben en karriêre
Yn desimber 2007 krige Nair har grutte trochbraak doe't se in baan wist te besetten by de Amerikaanske lanlike stjoerder ABC, as nijslêzeresse/ferslachjouster fan it ABC News op 'e digitale fariant fan 'e stjoerder. Fan 2008 ôf wie se by ABC ek gewoan op 'e tillefyzje te sjen as nijslêzeresse fan World News Now en America This Morning. Yn beide programma's waard hja keppele oan ko-presintator Jeremy Hubbard, en letter oan Rob Nelson. Op 18 febrewaris 2011 fersoarge Nair by ABC har lêste útstjoering, wêrnei't se in hoartsje nijslêzeresse wie by MSNBC/New York, yn 'e programma's Early Today on NBC en First Look on MSNBC, dy't beide op 'e iere moarn útstjoerd waarden.
De Wippersmûne
Skiednis
Yn 1926 waarden it rêd en it binnenwurk ferwidere en ferfongen troch in diselmotor. Sûnt draait de mûne allinne noch foar de sjeu.
Monteur
In monteur is immen dy't goed technysk ûnderlein en meastal ek yn dy rjochting oplaat is, en dy't technyske ynstallaasjes en/of apparaten boud, ûnderhâldt en sa nedich reparearret. In froulike monteur wurdt soms in monteuze neamd, mar dat heart men mar selden. De bekendste spesjalisaasje foar monteurs is dy op it mêd fan auto's, en de measte minsken sille dan ek oan in automonteur tinke as se it wurd 'monteur' hearre. Oare spesjalisaasjes binne: Yn 'e skipfeart sprekt men yn dit ramt fan in skipswurktúchkundige, en yn 'e loftfeart fan in boardwurktúchkundige.
Karmelitetsjerke (Lviv)
De tsjerke gyng nei 1789 oer yn hannen fan in tal ferskillende eigners, oant de Oekraynske Gryksk-Katolike Tsjerke it gebou krige en it yn 1991 op 'e nij wijde oan Michael de Aartsingel.
Walter Mondale
Jonkheid, oplieding en gesin
Mondale genoat syn heger ûnderwiis oan it Macalester Kolleezje yn St. Paul, en oan 'e Universiteit fan Minnesota te Minneapolis en St. Paul, dêr't er yn 1951 in bachelorstitel yn politikology behelle. Mei't er net genôch jild hie om in rjochtestúdzje te bekostjen, naam er tsjinst yn it Amerikaanske Leger en tsjinne er ûnder de Koreaanske Oarloch twa jier op 'e basis Fort Knox, yn Kentucky. Op kosten fan it leger koed er doe foar abbekaat leare oan 'e Universiteit fan Minnesota, dêr't er yn 1956 ôfstudearre. Yn 1955 troude er mei Joan Adams, mei wa't er trije bern krige: Theodore A. Mondale, in foaroansteand ûndernimmer, Eleanor Mondale, in tillefyzje- en radiopresintatrise dy't yn 2011 mei 51 jier ferstoar oan in harsentumor, en William Mondale.
Ferstjerren
Walter Mondale stoar in natuerlike dea yn 'e sliep op 19 april 2021 yn syn hûs yn Minneapolis. Hy waard 93 jier.
Ms Damn
Libben en karriêre
Ms Damn waard omtrint 1990 berne yn New Orleans, yn 'e Amerikaanske steat Louisiana, as de dochter fan in Nigeriaanske heit en in mem dy't fan mingd Hondoereesk en Louisiaansk-Kreoalsk etnysk komôf wie. Har wiere foarnamme is Arianne. Yn har jonkheid krige se al in protte oandacht fanwegen har stuten, en meitiid besleat se dêromhinne in karriêre op te bouwen.
Gert Schutte
Schutte waard nei de mulo yn 1956 gemeenteamtner by de gemeente Giessenburg. Dêrnei wurke er by de gemeenten Schoonhoven, Elst en Nieuwpoort. Yn 1968 kaam er as plakferfangend gemeentesekretaris by de gemeente Zeist telâne dêr't er oant 1981 oan ferbûn bliuwe soe. Schutte folge fan 1956 oant 1965 ferskate opliedings op it mêd fan de legere oerheid. Fan 1969 oant 1974 joech er sels les yn gemeenterjocht oan soksoarte opliedingsynstitút.